«\_\_»\_\_\_\_\_\_\_\_ 2022 ж.

№ \_\_\_\_ бұйрыққа

1-қосымша

**«Алтын ұрпақ» жобасы аясында қазақ ұлттық аспаптары бойынша**

**«Ата-мұра» байқауын өткізу ережесі**

**1. Жалпы ережелер**

1.1. «Алтын ұрпақ» жобасы аясында қазақ ұлттық аспаптары бойынша «Ата-мұра» байқауын (бұдан әрі – Байқау) өткізу ережесі оның мақсатын, міндеттерін, өткізу форматы мен тәртібін айқындайды.

1.2. Байқаудың мақсаты: қазақ мәдениетінің қазынасы ретінде домбыраның құндылығы мен маңыздылығын көтеру және білім алушылардың ұлттық құндылықтарға деген қызығушылығы мен құрметін ояту.

1.3. Байқаудың міндеттері:

- қазақ халқының мәдениеті мен салт-дәстүрін дамыту және сақтау;

- ұлттық дәстүр мен салт-сана тағылымын жас жеткіншек бойына сіңіру;

- ұлт өнеріне деген қызығушылық пен сүйіспеншілігін арттыру;

 - балалардың орындау шеберлігін дамыту;

- дарынды балаларды анықтау және қолдау.

1.4. Байқауды Астана қаласы әкімдігінің «Әдістемелік орталығы» МКҚК қашықтық форматында өткізеді.

1.5. Қазылар алқасы мен ұйымдастыру комитетінің құрамын Байқауды ұйымдастырушылар қалыптастырады.

**2. Байқауды өткізу мерзімі**

2.1. Байқау 2023 жылғы 6 наурыз – 5 сәуір аралығында қашықтық форматында өткізіледі.

2.2. Байқауға қатысу туралы өтінім, www.youtube.com арнасында орналастырылған бейнематериалға сілтеме e.ibrayeva@astana-modern.edu.kz электронды почтасына **2023 жылғы 5 сәуір** сағат 18.00-ге дейін қабылданады.

2.3. Байқауға қатысу үшін құжаттар:

- қатысу туралы өтінім (№1-қосымшаға сәйкес);

- [www.youtube.com](http://www.youtube.com) арнасында орналастырылған бейнематериалға сілтеме.

2.4. Өтініште көрсетілген бағдарлама өзгертілмейді. Мерзімінен кешіккен өтініштер қабылданбайды.

2.5. Байқау жеңімпаздарын марапаттау 2023 жылғы 21 сәуір сағат 15.00-де Астана қаласы әкімдігінің «Ілияс Есенберлин атындағы №67 гимназия» ШЖҚ МКК өтеді *(Ш.Қосшығұлұлы 23/1)*.

**3. Байқау қатысушылары**

3.1. Байқауға Астана қаласының жалпы білім беру ұйымдарының 7-17 жас аралығындағы білім алушылары келесі жас санаттары бойынша қатысады:

3.2. Байқауға қатысушылардың жас санаттары:

1) 7-10 жас;

2) 11-13 жас;

3) 14-17 жас.

3.3. Байқауға жеке орындаушылар, топтық орындаушылар қатысады.

**4. Байқауды өткізудің шарттары мен тәртібі**

4.1. Байқау І кезеңнен тұрады. Сапалы бейнематериал үзіліссіз тұтас бір

роликпен жіберіледі.

4.2. Байқау қатысушыларына қойылатын талаптар.

**Кіші жас санатының** орындайтын бағдарламасы:

1) халық күйі;

2) қазақ композиторының күйі.

**Орта жас санатының** орындайтын бағдарламасы:

1) халық күйі;

2) қазақ композиторының күйі.

**Жоғары жас санатының** орындайтын бағдарламасы:

1) халық композиторының күйі;

2) заманауи композиторлардың күйі.

4.3. Орындалатын күйлер техникалық ерекшеліктері мен көркемдік мазмұны бойынша қатысушының жасына сәйкес болуы тиіс.

4.4. Байқауды бағалау өлшемшарттары №2 қосымшада көрсетілген.

**5. Байқау қорытындысын шығару және**

**жеңімпаздарды марапаттау**

5.1. Байқау жұмыстарын кәсіби қазылар алқасы 10 баллдық жүйе бойынша бағалайды. Қазылар алқасының шешімі түпкілікті және хаттамамен рәсімделеді.

5.2. Байқау қорытындысы бойынша қазылар алқасы жеңімпаздарды анықтайды. Лауреаттар І, ІІ, ІІІ дәрежелі дипломдармен, қосымша номинациялармен, ал жеңімпаздардың жетекшілері алғыс хаттармен марапатталады.

5.3. Анықтама телефоны: 87079282122

Жауапты тұлға: Ибраева Эльвира Айдарқызы

1-қосымша

**«Алтын ұрпақ» жобасы аясында қазақ ұлттық аспаптары бойынша «Ата-мұра» байқауына қатысуға өтінім**

|  |  |  |  |  |  |
| --- | --- | --- | --- | --- | --- |
| **№** | **Қатысушының ТАЖ** | **Жасы** | **Орындайтын бағдарламалары** | **Білім беру ұйымы, сыныбы** | **Педагогтің ТАЖ, байланыс телефоны** |
|  |  |  |  |  |  |

**2-қосымша**

**«Алтын ұрпақ» жобасы аясында қазақ ұлттық аспаптары бойынша «Ата-мұра» байқауына қатысушыларды**

 **бағалау өлшемшарттары**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Қатысушының ТАЖ | Білім беру ұйымы | Жас санаты | репертуардың орындаушылық мүмкіндіктеріне және орындаушының жас санатына сәйкестігі | орындаушылық шеберлігі | сахна мәдениеті, сахналық киім | қатысушының жас ерекшелігіне қарай номер таңдауы | Орындау сапасы | Жиынтық балл |
|  |  |  |  |  |  |  |  |  |  |